Document ID: 32007R0205

KOMISJONI MÄÄRUS (EÜ) nr 205/2007,
27. veebruar 2007,
millega muudetakse määrust (EÜ) nr 990/2006 seoses alaliste pakkumismenetlustega hõlmatud ja Saksamaa sekkumisameti valduses oleva rukki eksportimiseks ettenähtud kogustega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni määrusega (EÜ) nr 990/2006 (2) on välja kuulutatud alalised pakkumismenetlused liikmesriikide sekkumisametite valduses oleva teravilja eksportimiseks.
(2)
Rukki müük on siseturul hiljuti jõudsalt kasvanud, sest komisjoni 6. oktoobri 2006. aasta määruse (EÜ) nr 1483/2006 (millega kuulutatakse välja alalised pakkumismenetlused liikmesriikide sekkumisametite valduses oleva teravilja edasimüümiseks ühenduse turul) (3) raames on edasimüügi tingimused siseturul soodsamad kui ekspordi puhul.
(3)
Arvestades praegust olukorda ja selleks, et võimaldada siseturul edasi müüa praegu määruse (EÜ) nr 990/2006 kohase alalise pakkumismenetlustega kaetud rukki koguseid, tuleks vähendada asjaomase pakkumismenetlusega hõlmatud kogust Saksamaal 96 150 tonni võrra.
(4)
Seetõttu tuleks määrust (EÜ) nr 990/2006 vastavalt muuta.
(5)
Käesolevas määruses ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 990/2006 I lisa asendatakse käesoleva määruse lisaga.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. veebruar 2007

Labels: 3
18
17